আলম আরা জুঁই

আলম আরা জুঁই একজন বাংলাদেশী কবি, আবৃত্তিশিল্পী ও সাংস্কৃতিক কর্মী। তিনি কুষ্টিয়াসহ দেশের বিভিন্ন স্থানে সাংস্কৃতিক কর্মকাণ্ড পরিচালনা করে থাকেন। আবৃত্তিশিল্প, সাহিত্য ও সংস্কৃতি বিকাশে বিশেষ অবদানের জন্য ২০২২ সালে তিনি বঙ্গবন্ধু শেখ মুজিব আবৃত্তি স্মারক-এ ভূষিত হন।

আলম আরা ১৯৫৫ সালে বগুড়া শহরের শিববাটিতে জন্মগ্রহণ করেন। তার পিতার নাম আসাদুর রহমান এবং মাতার নাম সৈয়দা আল্লামা আকতার বানু। তিনি কুষ্টিয়ার আড়ুয়াপাড়ায় বসবাস করা শুরু করেন। তিনি কুষ্টিয়া সরকারি কলেজ থেকে বাংলায় অনার্স সম্পন্ন করেন। আলম আরা ও তার স্বামী মোহাম্মদ মনিরুজ্জামান এবং শিল্পী ফরিদা পারভীন একই সাথে কুষ্টিয়া সরকারি কলেজ অধ্যয়ন করেছেন। তিনি কুষ্টিয়া মানসিক প্রতিবন্ধী বিদ্যালয় প্রতিষ্ঠিত করেন এবং ১৯৯৯ সালে পর্যন্ত সেখানে কর্মরত ছিলেন।

২০১৭ সালে মেদিনীপুর জেলার সাহিত্যগোষ্ঠি তাকে সংলাপ সাহিত্য পুরস্কার প্রদান করে। ২০১৯ সালের ২২ মার্চ আলম আরা, সত্যরঞ্জন মন্ডল ও যতীন্দ্রনাথ রায় কুষ্টিয়ায় আয়োজিত লালন মেলায় সভাপতিত্ব করেন। তিনি টেগর লজ রক্ষা কমিটির আহ্বায়ক হিসেবেও দায়িত্ব পালন করেছেন।

 কর্ম 

 তুমি রবে নিরবে (১৯৯৭)
 জলভরা মেঘের কাছে (২০০৫)
 আলোক পাখির গান (২০০৬)
 প্রিয়তম স্বদেশ (২০০৬)
 নারী-নদী বৃক্ষ বেদনা (২০০৮)
 The Blossom (২০১২)
 ১৫ই আগস্ট রক্তাক্ত শেষ রাত (২০২৩)

 তথ্যসূত্র 

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বগুড়ার ব্যক্তি
বিষয়শ্রেণী:আড়ুয়াপাড়া, কুষ্টিয়ার ব্যক্তি
বিষয়শ্রেণী:বাংলাদেশী নারী কবি
বিষয়শ্রেণী:বাংলাদেশী আবৃত্তিকার
বিষয়শ্রেণী:কুষ্টিয়া সরকারি কলেজের প্রাক্তন শিক্ষার্থী
বিষয়শ্রেণী:কুষ্টিয়ার লেখক